星玄｜黃翠如結婚6年恩愛如初 自爆最迷戀蕭正楠身體呢個部位？
2024年05月07日 00:00
東網電視
更多新聞短片
今日係5月7日農曆三月廿九，幸運星係天蠍座，讓自己做些感興趣的事，可迎來充實一天。天蠍女黃翠如上月終於開完劇，趁空檔期間就同老公蕭正楠外遊放鬆兼慶祝結婚6周年，仲不斷影蕭正楠背部，並自爆：「你看，我仍然多迷戀他的背」，有網民笑問：「你嫁佢其中個原因係佢背脊？」翠如亦有回覆答「對」，果然夠恩愛。
隨後，翠如又再分享美景前嘅打卡照，穿上一身白衣仙氣十足，佢更晒出白滑美腿吸Like並留言表示：「拍旅遊節目，最奢侈就是放空；去旅遊，最珍貴就是放空」，翠如能有時間去做一啲感興趣的事，都可以話係充實嘅一日。
至於是日最旺嘅生肖係龍，獲貴人提攜，事業運上升，漸入佳境。人氣男團MIRROR成員Frankie（陳瑞輝）就係肖龍，佢自去年底公開有新戀情之後，事業運便呈上升之勢，唔單止於今年初推出咗，第一首派台作品《皮思苦》，早前又同MIRROR成班兄弟，分別到美加、新加坡等地舉行巡迴演唱會，又接受多個著名媒體訪問，Frankie你今年咁旺，話你遇貴人帶動事業，相信係講緊你嘅另一半呀。